stanford-oval/wikipedia huggingface dataset:
אווה נובק ז'ראר
ראו גם

התפתחות שיא העולם במשחה ל-200 מטר חזה
התפתחות שיאי העולם ב-4x100 מטר חופשי (ויקיפדיה האנגלית).
הערות שוליים

↑  סגנון פרפר בזרועות ורגליים חזה, נחשב אז כשיפור לסגנון החזה. בשנת 1952 הפך סגנון הפרפר לסגנון נפרד, אך הופרד לחלוטין מסגנון החזה רק במשחקים האולימפיים במלבורן (1956).
↑  EVA & ILONA NOVAK (HUN) - 1973 Honor Swimmers, באתר International Swimming Hall of Fame
אווה סידני הון

| --- | --- |

 לידה:  22 באפריל 1894 דבלין, הממלכה המאוחדת של בריטניה הגדולה ואירלנד 
 פטירה:  13 במרץ 1955 (בגיל 60) רת'פרנהם, אירלנד 
 מקום לימודים:  בית הספר המרכזי לאמנות ועיצוב 
 
אווה סידני הון (באנגלית: Eva Sydney Hone‏; 22 באפריל 1894 - 13 במרץ 1955), המכונה בדרך כלל אווי, הייתה ציירת אירית ואמנית ויטראז'. היא נחשבת לחלוצה המוקדמת של הקוביזם, אף שעבודותיה הידועות ביותר הן ויטראז'ים. היצירות הבולטות ביותר שלה הן החלון המזרחי בקפלה במכללת אטון, המתארת את הצליבה, וארבעת השדות הירוקים שלי, שנמצאת כעת בבנייני הממשלה בדבלין.
ביוגרפיה

אווה הון נולדה ברובוק גרוב, מחוז דבלין, ב-22 באפריל 1894. היא הייתה בתם הצעירה של ג'וזף הון, ואווה אלינור, לבית רובינסון, בתו של סר הנרי רובינסון ונכדתו של כומר ואלנטיה העשירי. זמן קצר לפני יום הולדתה השתים עשרה היא סבלה מפוליו (שיתוק ילדים). היא המשיכה את לימודיה בשווייץ, ויצאה לסיורים לספרד ולאיטליה לפני שעברה ללונדון בשנת 1913. שלוש אחיותיה התחתנו כולן עם קציני צבא בריטים, וכולן התאלמנו במלחמת העולם הראשונה.
הדרכה

הון למדה בבית הספר לאמנות ביאם שו בלונדון ולאחר מכן בבית הספר המרכזי לאומנויות ומלאכות. היא פגשה את מייני ג'לט כאשר שתיהם למדו אצל וולטר סיקרט במכון הטכני בווסטמינסטר. היא עבדה בפיקוחו של אנדרה להוטה ואלברט גלייז בפריז לפני שחזרה להשפיע על הכנסת הסגנון המודרניסטי לאירלנד ולהפוך למייסדת התערוכה האירית לאמנות זו. היא נחשבת לחלוצה המוקדמת של הקוביזם אך בשנות השלושים של המאה העשרים פנתה לוויטראז'ים, אותה למדה אצל וילהלמינה גדס.
יצירות

עבודותיה החשובות ביותר הן ככל הנראה החלון המזרחי, המתאר את הצליבה, עבור הקפלה במכללת אטון, וינדזור (1949–1952) ו"ארבעת השדות הירוקים שלי", הממוקמים בבנייני הממשלה, דבלין. עבודה זו, שהוזמנה על ממשלת אירלנד, זכתה בפרס הראשון עבור ויטראז' בתערוכה העולמית בניו יורק בשנת 1939.
החלון המזרחי של מכללת אטון הוזמן בעקבות הרס הבניין לאחר שהוטלה פצצה על בית הספר בשנת 1940 במהלך מלחמת העולם השנייה. האמנית הוזמנה לתכנן את החלון המזרחי בשנת 1949, והחלון החדש הוכנס בשנת 1952. יצירה זו הופיעה על בול דואר אירי בשנת 1969. מדצמבר 2005 עד יוני 2006 הוצגה בגלריה הלאומית של אירלנד תערוכה מעבודותיה. בכנסיית סנט מרי בקלונסילה יש גם חלונות ויטראז' שהיא עיצבה.
חיים אישיים

הון הייתה אשה אדוקה ביותר; היא בילתה במנזר אנגליקני בשנת 1925 בטרורו בקורנוול והפכה לקתולית בשנת 1937. ייתכן והדבר השפיע על החלטתה להתחיל לעבוד בוויטראז'ים. בתחילה עבדה כחברה בקואופרטיב הזכוכית הצבעונית An Túr Gloine לפני שהקימה סטודיו משלה ברתפרנהאם.
הערות שוליים

↑  Hone, Eva Sydney [Evie (1894–1955), artist and craftswoman], Oxford Dictionary of National Biography (באנגלית)
↑  Surprising neglect of famous stained glass artist, The Irish Times (באנגלית)
↑  Bourke, Marie (1997). "Evie Hone in Her Studio: Hilda Van Stockum's Portrait". Studies: An Irish Quarterly Review. 86: 165–174.
↑  Hillstrom, Kevin (1999). "Evie Hone". In Hillstrom, Laurie Collier; Hillstrom, Kevin (eds.). Contemporary Women Artists. St. James Press. pp. 301–02
| --- | --- |
בקרת זהויות :  BNE: XX5573994  BnF: cb17717779f (data)  GND: 119058286  ISNI: 0000 0000 6678 1832  LCCN: nr99023769  NTA: 153911565  RKD: 39420  SNAC: w6dd40kt  ULAN: 500032181  VIAF: 62350028   WorldCat (עם VIAF): 62350028
אווה פאיור

אווה פאיור (בפולנית: Ewa Pajor; נולדה ב-3 בדצמבר 1996) היא כדורגלנית פולנייה המשחקת בעמדת החלוצה בברצלונה מליגת העל הספרדית ובנבחרת פולין.
קריירת מועדונים

פאיור מגיעה מהכפר פנגוב שבמחוז אונייוב, פולין. כשהייתה בת 8, החלה באימוני כדורגל בקבוצת הנוער של אורלטה ויילנין. לאחר שסיימה את בית הספר היסודי, עברה לקונין והצרטפה למחלקת הנוער של מדיק קונין (אנ').
מדיק קונין
ב-14 באפריל 2012 ערכה החלוצה את הופעת הבכורה שלה בליגת העל הפולנית, בניצחון 3:0 על ביאלה פודולסקה. פאיור כבשה צמד במשחק, והפכה לכדורגלנית הצעירה בהיסטוריה של ליגת העל הפולנית, כשעלתה לשחק בעודה בת 15 שנים ו-133 ימים. בכדי להשתתף במשחק, פאיור נדרשה לקבל אישור מיוחד מההתאחדות הפולנית, כיון שחוקת הכדורגל הפולנית התירה את השתתפותן של כדורגלניות מגיל 16 ומעלה בלבד.
בעונת 13–2012 סיימה מדיק במקום השני בליגת העל וזכתה בגביע הפולני. בגמר מול אוניה רסיבורז, כבשה החלוצה את שני השערים בניצחון 2:1. שתי העונות הבאות היו הצלחה עבור פאיור, כשהיא זוכה יחד עם קבוצתה באליפות ובגביע פעמיים ברציפות. מדיק השתתפה בשלב 32 האחרונות בליגת האלופות, ולמרות ניצחון 2:0 במשחק הראשון מול גלאזגו סיטי (אנ') היא הודחה מהמפעל.
פאיור שיחקה את משחקה האחרון במדי מדיק בניצחון 5:0 על גרניק לצ׳נה, בו כבשה שלושער.
וולפסבורג
ב-25 ביוני 2015 עברה החלוצה לוולפסבורג מהבונדסליגה לנשים. את הופעת הבכורה שלה במדי המועדון ערכה ב-8 באוקטובר 2015, בתיקו 0:0 מול ספרטק סובוטיצה, במסגרת מוקדמות ליגת האלופות. את הופעת הבכורה בליגה ערכה החלוצה ב-15 בנובמבר, בניצחון 4:0 על אסן.
ב-23 בדצמבר 2017 האריכה פאיור את שהותה בוולפסבורג עד לקיץ 2020. ב-24 באפריל 2020 האריכה שוב את החוזה מול וולפסבורג, עד לקיץ 2023.
פאיור לקחה חלק בהצלחה המקומית של וולפסבורג מרגע הגעתה לקבוצה, כשהיא זוכה בבונדסליגה במשך ארבע עונות רצופות ובגביע הגרמני במשך תשע עונות רצופות. פאיור סיימה כמלכת השערים בבונדסליגה בעונות 19–2018 ו-2023-24. בליגת האלופות, העפילה פאיור לגמר יחד עם קבוצתה בארבע עונות שונות, כשהקבוצה מפסידה בכל הגמרים בהם השתתפה.
במהלך עונת 24–2023, כבשה פאיור רביעייה בניצחון 9:1 על נירנברג.
ברצלונה
באפריל 2024 פורסם שפאיור עתידה לעבור לברצלונה בתום העונה, כשהודעה רשמית תתפרסם לאחר העונה. ב-17 ביוני ברצלונה הודיעה על החתמתה של פאיור בחוזה עד 2027.
קריירת נבחרות

פאיור השתתפה יחד עם נבחרת פולין U17 ביורו לנערות ב-2013, וזכתה בטורניר עם נבחרתה. ב-9 באוקטובר זכתה החלוצה השחקנית הטובה באירופה עד גיל 17 של אופ"א.
ב-20 באוגוסט 2013 ערכה פאיור את הופעת הבכורה במדי נבחרת פולין במשחק נגד צ׳כיה במסגרת גביע הבלטון בהונגריה. פאיור עלתה כמחליפה בדקה ה-75, זכתה בבעיטת עונשין וכבשה שער. חודשיים לאחר מכן, ב-25 באוקטובר, הופיעה רשמית לראשונה במדי הנבחרת, בהפסד 6:0 לצרפת.
במרץ 2015 השתתפה יחד עם נבחרתה בגביע איסטריה שנערך בקרואטיה, בו ניצחה בגמר נגד נבחרת סלובקיה.
ב-6 בספטמבר 2022 הפכה פאיור לכובשת המצטיינת בהיסטוריית נבחרת פולין כשעקפה את מרתה אוטרובסקה.
הישגים ותארים

מדיק קונין
ליגת העל הפולנית: 2013-14, 2014-15
הגביע הפולני: 2012-13, 2013-14, 2014-15
וולפסבורג
בונדסליגה: 2016-17, 2017-18, 2018-19, 2019-20, 2021-22
הגביע הגרמני: 2015-16, 2016-17, 2017-18, 2018-19, 2019-20, 2020-21, 2021-22, 2022-23, 2023-24
ליגת האלופות: מקום שני; 2015-16, 2017-18, 2019-20, 2022-23
פולין
גביע איסטריה: 2015
יורו לנערות: 2013
תארים אישיים
כדורגלנית השנה: 2018, 2019, 2022, 2023
מלכת השערים בבונדסליגה: 2018-2019, 2023-24
מלכת השערים בליגת האלופות: 2022-23
שחקנית הטורניר ביורו לנערות: 2013
הערות שוליים

↑  סגל פולין לאליפות אירופה u17, באתר 90minut.pl
↑  סיפור חייה של פאיור, באתר אולימפיקו
↑  סיכום המשחק, באתר epoznan.pl
↑  סיכום הגומלין, באתר אופ"א, 15 באוקטובר 2014
↑  סיכום הקריירה הפולנית של פאיור, באתר pilkakobieca.pl
↑  פאיור מצטרפת לוולפסבורג, באתר וולפסבורג, 25 ביוני 2015
↑  וולפסבורג החתימה את פאיור, באתר ramba.de
↑  דו״ח המשחק, באתר ההתאחדות הגרמנית
↑  דו״ח המשחק, באתר ההתאחדות הגרמנית
↑  פאיור האריכה חוזה, באתר nowinkitransferowe.pl
↑  פאיור נשארת בוולפסבורג, באתר vavel.com
↑  הגביע נשאר בוולפסבורג, באתר וולפסבורג, 9 במאי 2024
↑  פאיור סיימה כמלכת השערים בפער, באתר וולפסבורג, 22 במאי 2024
↑  דו״ח המשחק, באתר worldfootball.net
↑  פאיור לברצלונה, באתר onefootball.com
↑  ברצלונה תחתים את פאיור, באתר goal.com
↑  אווה פאיור חתמה בברצלונה עד 2027, באתר ברצלונה, ‏17 ביוני 2024
↑  אסיף בורחאן, הכובשת הבכירה בבונדסליגה חתמה באלופת אירופה, באתר פורבס, ‏17 ביוני 2024
↑  מסי הפולנית: פאיור זכתה לשבחים, באתר pilka-nozna.przegladsportowy.pl
↑  סיכום המשחק, באתר sport.pl
↑  סיכום המשחק, באתר weltfussball.de
↑  סגל הנבחרת לטורניר, באתר גביע איסטריה
↑  הכובשת הבכירה: פאיור בראש רשימת הכובשות עבור פולין, באתר sportowefakty.wp.pl
| --- | --- |
בקרת זהויות :  PLWABN: 9811478892805606  VIAF: 375159035186601380001   WorldCat (עם VIAF): 375159035186601380001
אוחוטני ריאד (קניון)

| --- | --- |

 מידע כללי
 סוג:  מרכז קניות 
 כתובת:  כיכר מנז'
 מיקום:  מוסקבה
 מדינה:  רוסיה
 נגישות:  רכבת תחתית :   תיאטרלנאיה   פלושאד רבוליוציי   אוחוטני ריאד
 הקמה ובנייה
 תקופת הבנייה:  ?–1997
 תאריך פתיחה רשמי:  1997 
 אדריכל:  Mikhail Posokhin 
 מידות
 שטח:  62,711 מ"ר 
 קומות:  4
 קואורדינטות:  55°45′21″N 37°36′52″E﻿ / ﻿55.75586°N 37.61445°E﻿ / 55.75586; 37.61445
 ox-r.ru
 he
 
כניסה לקניון
אוחוטני ריאד (ברוסית: Охотный ряд) הוא מרכז קניות תת-קרקעי הנמצא בכיכר מנז', במרכז מוסקבה.
בשלוש מפלסים תת-קרקעיים של אוחוטני ריאד, המחוברים באמצעות מדרגות, מעליות ודרגנועים, יש יותר מ -100 חנויות בגדים, הנעלה, קוסמטיקה, אביזרים, מוצרי ספורט לילדים, ציוד ביתי ומחשב. במתחם יש גם סניפי בנקים, סוכנויות נסיעות, חנות מכולת ובית אוכל למזון בקומת הקרקע
הכניסות למרכז הקניות ממוקמות בשטח גן אלכסנדר, מהצד של מנז' ובמעבר התת-קרקעי של תחנת המטרו אוחוטני ריאד. למרכז הקניות יש חניה תת-קרקעית בתשלום בכניסה מהצד של מנז'.
הערות שוליים

↑  https://www.timeout.ru/msk/place/15539.
↑  https://www.eurocement.ru/cntnt/eng10/construction-obj/social_fac1/n8185.html
אגרסבור

אגרסבור (בדנית: Aggersborg) הוא הגדול במבצרי הטבעת הוויקינגיים לשעבר של דנמרק, ואחד האתרים הארכאולוגיים הגדולים בדנמרק. הוא ממוקם ליד אגרסונד (אנ') בצד הצפוני של הלימפיורד (אנ'). הוא מורכב מסוללה עגולה (אנ') מוקפת חפיר. ארבע דרכים ראשיות המסודרות בצלב מחברות את מרכז המבצר עם הטבעת החיצונית של הסוללה. הדרכים נחפרו במנהרה מתחת לסוללה החיצונית והותירו את המבנה המעגלי על כנו.
המקום היה במקור אתר של כפר מתקופת הברזל שפורק במהלך המאה ה-10 כדי לאפשר את בניית מבצר הטבעת. המבצר עצמו כנראה נבנה סביב 980, וננטש מאוחר יותר. אף על פי שהמטרה המדויקת של המצודה אינה ידועה, למיקום יש חשיבות אסטרטגית משמעותית, שכן הוא משקיף על מצר צר של הלימפיורד.
במקום נערכו חפירות ארכאולוגיות רבות שחושפות את מבנהו ועיצובו המקוריים. חפירות אלו חשפו גם מספר רב של חפצי אמנות מתקופת הברזל ומהתקופה הוויקינגית. פני השטח של האתר כפי שהוא קיים היום הם שחזור.
מבצר אגרסבור צורף יחד עם מבצרי טבעת ויקינגיים אחרים (פירקט, נונאבגן, טרלבור ובוררין), לאתר המורשת העולמית "מבצרי הטבעת מתקופת הוויקינגים" של אונסק"ו, שהוכרז במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.
היסטוריה

תיארוך המבנה היה קשה, משום שהיה בו כפר מתקופת הברזל לפני בניית מבצר הטבעת. ממצאים ארכאולוגיים מצביעים על כך שכפר זה יושב בסוף המאה ה-8. הוא נהרס במהלך המאה ה-10, והשטח פונה לבניית המבצר. משערים כי מבצר הטבעת עצמו נבנה בסביבות שנת 980 בתקופת שלטונו של המלך האראלד הראשון, מלך דנמרק או בתקופתו של סוון הראשון, מלך דנמרק. חמישה מתוך ששת מבצרי הטבעת בדנמרק ההיסטורית תוארכו לתקופה זו. ייעודו המדויק של המבצר לא ברור. כמה היסטוריונים טענו שתפקידו העיקרי של המבצר היה כקסרקטין או מגרש אימונים בקשר עם הצבאות של סוון הראשון, שכבשו את אנגליה בתחילת המאה ה-10. תאוריה זו הופרכה על ידי תיארוך באמצעות טבעות עצים של האתר. סביר יותר שאגרסבור ומבצרי הטבעת הוויקינגיים האחרים נועדו כמעוזי הגנה לאורך נקודות סחר אסטרטגיות או מאחזים מנהליים של המדינה המתהווה.
מיקום אגרסבור היה בעל חשיבות אסטרטגית, שכן הוא היה מוגן אך גם נגיש בקלות באמצעות ספינה. שני קצוות הלימפיורד היו נתיבי מים פתוחים כאשר המבצר נבנה והפיורד היווה נתיב שיט חשוב מהים הצפוני לקטגט. אף על פי שנתיב המים היה פתוח, משערים שספינות נאלצו להיות משונעות על היבשה מעבר ללוגסטורגרונדה (Løgstørgrunde). חלקו של הפיורד שאגרסבור ממוקם צר יחסית והיה אחד משלושת המעברים העתיקים של הדרך הצבאית (Hærvejen (אנ')) על פני הלימפיורד. שני המעברים האחרים היו קיימים מצפון לפארסטרופ (אנ'), וליד לינדהולם הוי (אנ') באולבורג, בהתאמה.
מבנה מבצר הטבעת הושלם תוך שנה או שנתיים, והיה בשימוש לפרק זמן קצר בלבד; בין חמש לעשרים שנה. למבצר הטבעת קוטר פנימי של 240 מטר. החפיר אותר שמונה מטרים מחוץ לסוללה, ועומקו כ-1.3 מטרים. ההערכה היא שהסוללה הייתה בגובה של ארבעה מטרים. הסוללה נבנתה מאדמה ודשא, מחוזקת ומדופנת במרישי עץ אלון. הסוללה היוותה את הבסיס לחומת מגן מעץ. רחובות קטנים יותר היו ממוקמים בתוך ארבעת החלקים העיקריים של המצודה. כיום, המבצר נמצא בגובה של כ-10 מטרים מעל פני הים, ו-350 מטרים מקו החוף. משערים שקו החוף וגובה פני הים באתר השתנו עם הזמן, מכיוון שהמצר היה פעם רחב הרבה יותר, והגיע קרוב יותר למבצר עצמו. אגרסבור המודרני הוא שחזור שנוצר בשנות ה-90 של המאה ה-20. הוא נמוך מהמבצר המקורי.
שרידים ארכאולוגיים

במקום נערכו מספר חפירות ארכאולוגיות מאז המאה ה-20. המוזיאון הלאומי של דנמרק (אנ') ערך חפירות משמעותיות של האתר בין 1945 ל-1954. ב-1970 ושוב ב-1990 נחקרו חפירים נוספים. יחד, גילו חפירות אלו יותר מ-30,000 חפצי אמנות ושרידי בעלי חיים רבים. הם כיסו כ-13,000 מ"ר משטחו הכולל של האתר ותיעדו כ-19,500 מאפיינים בודדים. המספר הרב של הממצאים הארכאולוגיים שהתגלו באתר כולל פריטי יוקרה רבים מיובאים. דוגמאות כוללות חרוזים של גבישים וחתיכות של צנצנות זכוכית. במקום התגלתה גם טבעת זהב פגומה; העתק מוצג במוזיאון אגרסבור.
בחפירות נחשפו גם חפצי אמנות מהכפר מתקופת הברזל שקדם למבצר הטבעת במקום. חפצי אמנות אלה כוללים מגוון חפצי בית נפוצים: כלי חרס, כלי ברזל וכלי נשק, תכשיטים ומטבעות. מעט מאוד עקבות של מלאכה מיוחדת נחשפו, למשל. עדות לעיבוד מתכת או פסולת מעיבוד עצם. חפצי אמנות אלו כללו גם מספר חפצי יבוא, בעיקר מנורווגיה, אך גם ממערב אירופה ומהאיים הבריטיים. בהתבסס על חפצים אלה, הכפר יושב כנראה בסוף המאה ה-8 ונהרס במהלך המאה ה-10. לאחר שהמבצר שהחליף אותו ננטש, הכפר לא יושב מחדש, אם כי באזורים הסמוכים לאתר נמצאו חפצי אמנות מהתקופה שמיד לאחר מכן.
מבנה מבצר הטבעת של האתר מאופיין בסוללת העפר שלו ובעיצובו העגול המושלם, הכולל מבנים מעץ ומבנים המסודרים בחצרות. הארכאולוגים העריכו שמבצר הטבעת יכול להכיל חיל מצב של 5,000 איש, הממוקם ב-48 בתים ארוכים (אנ'). 12 בתים ארוכים מוקמו בכל רבע, כולם ממוקמים על ציר צפון–דרום או מערב–מזרח. לא קיימים שרידים מהבתים בפועל, אך נמצאה הוכחה למיקומם של הקירות. משערים כי הבתים הבודדים היו דומים לצורה הנראית על "שידת קמנין", רליקוויאריום (אנ') בצורת בית, כמו גם על מצבות בצורת בית באנגליה. לבתים היו גגות בצורת קשת וקירות מעוקלים, בדומה לצורת ספינה; אורכם 32.5 מטר ורוחבם 8.5 מטר. הם חולקו באולם פנימי ארוך, באורך של כ-19 מטרים, ובקצהו חדרים קטנים יותר. ההערכה היא שבניית בית בודד של אגרסבור דרשה 66 עצי אלון גדולים. על פי ההערכות, המבנה כולו, כולל המגורים, השתמש ב-5,000 עצי אלון גדולים.
גלריה

צמיד זהב שנמצא ליד אגרסבור.
פנורמה של האתר
שלט הדרכה במקום
הערות שוליים

↑  Roesdahl, Else; Sindbæk, Søren M.; Pedersen, Anne; Wilson, David Mackenzie (2014). Aggersborg: The Viking-Age Settlement and Fortress (באנגלית). National Museum of Denmark. ISBN 978-87-88415-87-2.
1 2 3 4 5 6 7  Brown, Hannah; Goodchild, Helen; Sindbæk, Søren M. (2014). "Making Place for a Viking Fortress. An archaeological and geophysical reassessment of Aggersborg, Denmark". Internet Archaeology. 36 (36). doi:10.11141/ia.36.2.
↑  Viking-Age Ring Fortresses
↑  Kristiansen, Søren M.; Ljungberg, Thomas E.; Trier Christiansen, Torben; Dalsgaard, Kristian; Haue, Niels; Greve, Mogens H.; Henning Nielsen, Bjarne (8 בנובמבר 2020). "Meadow, marsh and lagoon: Late Holocene coastal changes and human–environment interactions in northern Denmark". Boreas. 50 (1): 280–287. doi:10.1111/bor.12487. {{cite journal}}:  (עזרה)
| --- | --- |
בקרת זהויות :  NLI: 987007557715005171  LCCN: n86030197  VIAF: 157185854   WorldCat (עם VIAF): 157185854 
שחזור של בית ויקינגי במבצר הטבעת של פירקט.
אוהד חזקי

אוהד חזקי, צולם על ידי עמרי שפירא
אוהד חזקי (נולד ב-25 בפברואר 1985) הוא פעיל חברתי ישראלי ובעברו כיהן כמנכ"ל האגודה למען הלהט"ב בישראל. במהלך כהונתו, היה גורם מפתח במאבקים המרכזיים של הקהילה הגאה.
ביוגרפיה

חזקי נולד ברמת גן, ולמד במגמת התיאטרון בבית הספר התיכון בליך. עם שחרורו מהצבא החל לעבוד בתנועת הצופים במגוון תפקידי ניהול ופיתוח במשך כ-8 שנים. במהלך עבודתו בצופים סיים תואר ראשון באוניברסיטת תל אביב במדעי המדינה ובהיבטים התפתחותיים בחינוך והתנדב כשנתיים בארגון פעמונים.
ביוגרפיה > פעילות ציבורית

חזקי כיהן כמנכ"ל האגודה למען הלהט"ב. חזקי היה גורם מפתח במאבקים המרכזיים של הקהילה הגאה בשנים האחרונות. במהלך כהונתו באגודה למען הלהט"ב, התבסס הארגון והפסיק להיות ארגון גרעוני ושילש את תקציבו. בנוסף, הוא הקים את קואליציית ארגוני הקהילה הגאה המונה 17 ארגונים, שהייתה גורם משמעותי במהלכים מרכזיים של המאבק הלהט"בי.
חזקי היה ממארגני מחאת מטוס הגאווה ב-2016 לתקצוב הקהילה הגאה, שבמסגרתה הושג תקציב של כ-10 מיליון ש"ח למטרות הקהילה. הוא היה ממארגני מחאת האימוץ ב-2017, שכללה את ההפגנה הכי גדולה עד אז של הקהילה הגאה, היה גורם מפתח במחאת השיוון ב-2018, בהכרזת יום השביתה האזרחי והיה שותף מרכזי בכתיבת מסמך דרישות הקהילה הגאה. אוהד היה מההוגים של מצע הגאווה ומתפיסת המאבק המוניציפלית של הקהילה הגאה, שבאה לידי ביטוי באירועי גאווה ב-55 ערים בישראל ב-2019. אוהד יזם וניהל את קמפיין החוצות "משפחה ישראלית גאה" ביום המשפחה 2020.
ב-2018 אוהד היה שותף ויזם את מחקר המיפוי הראשון מסוגו על ארגוני הקהילה הגאה, ביוזמה משותפת של ארגוני קהילת הלהט"ב ושל מכון אלכא למנהיגות וממשל - ג'וינט ישראל. מטרת המחקר הייתה למפות את שדה הלהט"ב בישראל ובעיקר את הארגונים המעניקים שירותים לקהילה ופועלים למענה. מחקר זה היווה בסיס לתקצוב פרויקטים משותפים וחיזוק התשתיות של המאבק הגאה בישראל.
הערות שוליים

↑  תיאטרון - שבוע תיאטרון - ביה"ס בליך, באתר www.habama.co.il
↑   אוהד חזקי באתר של קרן שוסטרמן
1 2 3   אוהד חזקי באתר של אגודת הלהט"ב
ממובילי מחאת הלהט"ב על הבמה המרכזית בכיכר רבין. בתמונה: אוהד חזקי (מנכ״ל האגודה), חן אריאלי (יו״ר האגודה), ירדן בריקמן (מנהל מחלקת דיגיטל באגודה), רן שלהבי (סמנכ״ל האגודה), רוני בלינקי (סמנכ״לית האגודה)
אוכלוסייה (סטטיסטיקה)

בסטטיסטיקה, אוכלוסייה היא אוסף כל הפריטים הרלוונטיים ביחס למידע מסוים. מרבית המחקרים לא בודקים את האוכלוסייה כולה, אלא מדגם מתוכה, אך מסיקים מסקנות, שאמורות לחול על כלל האוכלוסייה. דוגמאות:
אוכלוסיית סקר בקרת איכות גפרורים במפעל, היא סדרת ייצור בודדת של גפרורים. אולם, כשלקוח מתאכזב מקופסת גפרורים מסוימת, הוא עשוי להסיק מסקנות על כלל אוכלוסיית הגפרורים של פירמה שלמה.
אוכלוסיית סקר פליטת עשן ממכוניות, שמבצע המשרד לאיכות הסביבה בישראל, היא כל המכוניות בישראל.
אוכלוסיית סקר דעת קהל על עישון במקומות ציבוריים, במדינה מסוימת היא כל תושבי המדינה. לעומת זאת, אוכלוסיית סקר ניבוי תוצאות הבחירות באותה מדינה, היא רק האזרחים בעלי זכות ההצבעה, שסביר שיממשו זכותם זו. דעתו של מי שאין לא זכות הצבעה, או של מי שלא יטרח לבוא לקלפי, אינה רלוונטית. את האזרחים בעלי זכות הבחירה, שסביר שיממשו אותה, מכנים "תת אוכלוסייה" של אזרחי המדינה.
אוכלוסיית ניסוי, שנערך על יכולות ראיית הצבעים, של דבורים, ממספר כוורות מצומצם, עשויה להיות כלל הדבורים בעולם או אפילו, כלל החרקים, שיש להם ראיית צבעים.
אוכלוסיית ניסוי קליני על תופעות לוואי של תרופה או על יעילות של תרופה היא כל האנשים שיכולים להיוולד. לא רק האנשים שחיים בעולם ברגע זה, אלא גם כל אלו שעשויים להיוולד. כזה סוג של אוכלוסייה ניתן לכנות "אוכלוסיית על" של כל האנשים בעולם.
מפקד אוכלוסין הוא דוגמה נדירה, בה גודל המדגם גדול מאוד, ושווה לגודל אוכלוסיית מדינה שלמה – שהיא גם אוכלוסיית המחקר.
הגדרת האוכלוסייה חשובה, גם בשביל הכללה נכונה של התוצאות וגם בשביל בחירת מדגם נכון. בחירת מדגם מקרי נעשית היטב אם ישנה רשימה של כלל האוכלוסייה, שממנה מגרילים את הנדגמים. למשל, סקר בחירות מוצלח יכול להיעזר בפנקס הבוחרים. סקר דעת קהל הרופאים יכול להיעזר ברשימת כל בעלי רישיון העיסוק ברפואה במדינה.
אווה סימונס

| --- | --- |

 לידה:  27 באפריל 1984  (בת 40) אמסטרדם, הולנד 
 שם לידה:  אווה מריה סימונס
 מקום הקמה:  אמסטרדם 
 מוקד פעילות:  ממלכת ארצות השפלה 
 תקופת הפעילות:  מ-2004 
 עיסוק:  זמרת-יוצרת • מפיקה מוזיקלית
 סוגה:  פופ • רית'ם אנד בלוז עכשווי • מוזיקה אלקטרונית
 סוג קול:  סופרן 
 כלי נגינה:  קול • פסנתר
 חברת תקליטים:  EMI 
 האתר הרשמי
 פרופיל ב-IMDb
 
אווה מריה סימונס (בהולנדית: Eva Maria Simons; נולדה ב-27 באפריל 1984) היא זמרת-יוצרת הולנדית. סימונס התפרסמה בעקבות השיר "Policeman" ושיתופי פעולה עם זמרים אחרים, דוגמת אפרוג'ק, TYP וויל.איי.אם. במהלך קריירת הסולו שלה, סימונס הוציאה לאור 12 סינגלים.
ביוגרפיה

סימונס נולדה באמסטרדם, בירת הולנד, לאם זמרת ממוצא סורינאמי ולאב הולנדי. סבה, ג'וני מאייר, היה נגן אקורדיון. כנערה, סימונס לקחה חלק במקהלה הבית ספרית שלה, "ג'ודיס קידס". בשנת 2004, סימונס השתתפה בתחרות המוזיקה ההולנדית "Popstars: The Rivals". לאחר האודישן שלה, שופטי התחרות החליטו לחבר את סימונס עם ארבע זמרות נוספות וליצור להקה חדשה בתחרות. הלהקה הוציאה את הסינגל "Plaything" ואת האלבום ?How Raffish Are You. ביולי 2005, סימונס פרשה מהלהקה.
קריירה

בשנת 2009, סימונס הוציאה לאור את סינגל הבכורה שלה, "Silly Boy". נכון לינואר 2021, השיר צבר כ-3.2 מיליון צפיות באתר "יוטיוב". ביולי 2010, סימונס ומייק המילטון כתבו את השיר "Take Over Control". השיר הוצא לאור על ידי הדי ג'יי אפרוג'ק. השיר הגיע למצעד הבילבורד הוט 100 6 שבועות רצופים וזכה במצעד שירי הדאנס קלאב. השיר הוסמך במדינות רבות לפלטינה ולזהב באוסטרליה ובארצות הברית. בשנת 2011, סימונס הופיעה יחד עם הזמר ויל.איי.אם בשיר "This Is Love" מתוך אלבומו הרביעי Willpower.
ב-20 במרץ 2012, סימונס הוציאה לאור את הסינגל "I Don't Like You", על ידי חברת התקליטים "אינטרסקופ רקורדס". השיר הופק על ידי הדי ג'יי זד. במאי 2012, סיומנס הצטרפה לסיבוב ההופעות של הצמד המוזיקלי "LMFAO" באמריקה הצפונית. ב-24 ביולי באותה השנה, סימונס הוציאה את הסינגל "Renegade". ב-21 וב-22 באפריל 2013, סימונס הופיע לצידה של ביונסה בסיבוב ההופעות שלה, "The Mrs. Carter Show World Tour". ב-10 באפריל 2015, סיומנס הוציאה את הסינגל "Policeman". השיר זכה במקום הראשון במצעדי המוזיקה של מספר מדינות דוגמת ישראל ופלנדריה. ב-17 ביולי 2017, סימונס הוציאה את השיר "Guaya". ב-25 בינואר 2019, הוציאה את השיר את השיר "Like That"
דיסקוגרפיה > אלבומים

| שם | מיקומי שיא> הולנד |
| --- | --- |
?How Raffish Are You (כשהייתה חלק מלהקת "Raffish")‏: 10
סיבובי הופעות

Sorry For Party Rocking Tour‏ (2012)
The Mrs. Carter Show World Tour‏ (2013)
Purpose World Tour‏ (2016)
פרסים ומועמדויות

| שנה | פרס | תוצאה | הערות |
| --- | --- | --- | --- |
| 2012 | פרס המוזיקה של MTV אירופה לזמר ההולנדי הטוב ביותר | מועמדות |  |
| 2012 | פרס BMI לשיר הפופ הטוב ביותר | זכייה |  |
הערות שוליים

↑  Sexton, Paul (2 ביולי 2012). "Linkin Park, Will.i.am Score No. 1s on U.K. Charts". billboard.com. Nielsen. {{cite web}}:  (עזרה)
↑  Silly Boy, יוטיוב
↑  Eva Simons (No 620)
↑  INTERVIEW: Eva Simons (2012)
↑  LMFAO ENLIST 'LITTLE SISTER' EVA SIMONS FOR PARTY ROCKING TOUR
↑  Taylor Swift and Justin Bieber triumph at MTV Europe Music awards
↑  ‘Rolling in the Deep’ Rolls Away With Song of the Year at 2012 BMI London Awards
| --- | --- |
בקרת זהויות :  BIBSYS: 11017461  BnF: cb16244100d (data)  ISNI: 0000 0001 0712 2535  LCCN: no2011131011  MusicBrainz: 481cbdd9-02ac-46fd-825f-afed658bc505  SUDOC: 160203465  VIAF: 159849168   WorldCat (עם VIAF): 159849168
אבצס תת-אראולרי

|  קישורים ומאגרי מידע |
| --- | --- |
 MeSH:  C536730
 
אבצס תת-אראולי (באנגלית: Subareolar abscess), הנקרא גם מחלת זוסקה, או אבצס בשד, הוא מורסה תת-עורית ברקמת השד, מתחת העטרה של הפטמה. אבצס תת-אראולרי מתפתח בדרך כלל במהלך ההנקה. הנקה לא תקינה, או הפסקת הנקה, עלולים לצור חלב שנתקע בשד (סטזיס) וסביבו מתפתחת דלקת, העלולה להפוך לאבצס (כיס של מוגלה). האבצס לעיתים מתרחב למעלה ולמטה באמצעות כיסים זעירים של מוגלה הנקראים פיסטולות. לרוב מדובר בדלקת באזור המטפלזיה הקשקשית של צינור החלב. הפתולוגיה כוללת אבצס באזורים המרכזיים של השד, ולא כאלה שמתפתחים באזורים הפריפריילים.
שכיחות התופעה

אבצס בשד עלול להופיע אצל נשים בגילאי 18 עד 50 אולם נדיר שנשים שאינן מניקות או מייצרות חלב יסבלו מהתופעה. בזמן ההנקה עלולה להתפתח דלקת בשד בעקבות חדירת חיידקים לרקמת השד או בעקבות חסימה של צינורית החלב. דלקת בשד שאינה מטופלת עלולה לגרום להיווצרות מורסה בשד. 1-3% מהנשים המניקות עלולות לסבול מדלקת בשד. מחקר שנערך בנושא העלה כי 3% מהנשים שסבלו מדלקת בשד וטופלו באמצעות אנטיביוטיקה פיתחו מורסה בשד. עם היווצרות של המורסה הטיפול האנטיביוטי נהיה פחות יעיל בגלל שהמורסה חוסמת את הגישה לרקמות המודלקות.
פתו-פיזיולוגיה

90% מהלוקות באבצס הן מעשנות, אולם רק חלק קטן מאוד של המעשנות פיתחו נגע כזה. יש משערים כי ההשפעה הרעילה של העישון והשינויים ההורמונליים שהוא גורם, יכולים לגרום בסופו של דבר לאבצס. אין מידע מבוסס דיו שאכן הפסקת העישון גורם לנגע לסגת. אבצס המתפתח בקדמת השד קשור לעיתים קרובות עם יתר פרולקטין בדם או עם בעיות בבלוטת התריס. כמו כן, סוכרת עלולה להיות גורם תורם להתפתחות האבצס בשד.